*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*251. számú előterjesztés*

Bátaszék Város Önkormányzat Képviselő-testületének 2022. december 14-én

16 órakor megtartandó ülésére

a Deák Ferenc utca zárt csapadékvíz elvezetésének tervezésére vállalkozó kiválasztása és pénzügyi fedezet biztosítása

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Tóthné Lelkes Erika pénzügyi irodavezető  **Tárgyalja:**  PG Bizottság: 2022. 12. 13. |

**Tisztelt Képviselő- testület!**

Lakossági megkeresés érkezett a Deák Ferenc utca 14. — 22. szám közötti szakasz csapadékvíz elvezetése, út padka kialakításával kapcsolatban.

A helyszínt megtekintve látható, hogy a mély csapadékvíz elvezető árok mellett szinte eltűnt a padka. A padka az útburkolathoz csatlakozik és annak használata a forgalombiztonságot segíti.





A jelenlegi balesetveszélyes állapot megszűntetése támfal építésével, vagy zárt csapadékcsatorna építése utáni feltöltés készítésével szüntethető meg. Az utóbbi beavatkozás műszaki dokumentációjának elkészítésére árajánlatok került bekérésre Bátaszék Város Önkormányzat Képviselő-testületének 257/2022.(X.26.) önkormányzati határozata tartalmának megfelelően a jóváhagyott tervezési program szerint.

A tervezési program.

* folyásfenék szint meghatározása (felmérés alapján az egyes telekhatároknál is megadva a szakaszos megépíthetőség érdekében)
* csőátmerő, anyag,
* tisztítónyílások száma, helye,
* a házakról lejövő csapadékvíz bevezetésének módja,
* új járda építés,
* új járda szélén folyóka és annak bekötése a zárt csatornába,
* új kapubejárók kialakítása,
* műszaki leírás,
* árazott és árazatlan költségvetés.

Az ajánlattételi határidő lejártáig egy ajánlattevő nyújtotta be ajánlatát.

1. Az ajánlattevő neve: Gemenc Bau Kft

7100 Szekszárd, Tinódi u.7.

Ajánlati ár: br. 825.500.- Ft

Javasoljuk a Gemenc Bau Kft. (7100 Szekszárd, Tinódi u.7.) ajánlattevővel összesen 825.500,- Ft összeggel történő szerződéskötést.

***H a t á r o z a t i j a v a s l a t :***

**Deák Ferenc utca zárt csapadékvíz elvezetésének tervezési feladatai ellátására vállalkozó kiválasztására**

Bátaszék Város Önkormányzata Képviselő-testülete;

1. a Deák Ferenc utca zárt csapadékvíz elvezetésével kapcsolatos tervezési tevékenység ellátására a Gemenc Bau Kft.-t (7100 Szekszárd, Tinódi u.7.) bízza meg,
2. a feladat ellátásához szükséges bruttó 825.500,- Ft vállalkozói díj kifizetését az önkormányzat 2023. évi költségvetésének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2023. január 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Gemenc Bau Kft.

Bátaszéki KÖH városüz. iroda

Bátaszéki KÖH pénzügyi iroda

irattár